### 14.    Orientering om udarbejdelse af Natura 2000-handleplaner for 2. planperiode 2016-2021

**Åbent**

Sagsnr.: 326-2015-20151       J.nr.: 01.05.18            Dokumentnr.:
326-2016-165088

**Sagstype**

Orientering.

**Resume og sagens baggrund**

De statslige Natura 2000-planer for 2. planperiode blev
offentliggjort den 20. april 2016. Planens mål skal udmøntes i Natura
2000-handleplaner, som kommunerne skal udarbejde. Kommunen har ½ år til at
skrive udkast til handleplaner. De endelige handleplaner skal vedtages senest
20. april 2017.

Handleplanerne for 1. planperiode (2010-2015) blev vedtaget
i Kommunalbestyrelsen den 28. november 2012. Disse handleplaner er gældende
indtil de nye handleplaner er vedtaget.

**Indstillinger**

Chefen for Plan, Byg og Miljø
indstiller, at orienteringen tages til efterretning.

**Behandling**

Teknik- og Miljøudvalget.

**Sagsfremstilling**

I Kalundborg Kommune har vi fire ud af [adresse] 252 Natura
2000-områder. Områderne er udlagt på baggrund af EU's habitat- og
fugledirektiver, der skal sikre naturværdier af fælleskabsbetydning.

I hele EU findes ca. 27.000 områder, og [adresse] bidrager
derfor med ca. 1 % af dette tal. For hvert område findes et udpegningsgrundlag
med både arter og naturtyper. Det langsigtede mål er at sikre en gunstig
bevaringstilstand for hvert enkelt område.

Målet skal nås gennem flere planperioder á 6 år. I [adresse]
udarbejder Staten for hver periode en basisanalyse og en Natura 2000-plan med
målsætning for perioden. Derefter udarbejder kommunen en handleplan, der skal
sikre, at målene udmøntes.

For 2. planperiode 2016-2021 er det statens udmelding, at
der skal være fokus på lokal forankring, herunder at kommunen tilrettelægger en
transparent og involverende proces. Inddragelsen af interessenter kan f.eks.
ske i Grønt Råd i en indledende fase og ved direkte dialog med lodsejere i den
udførende fase.

Plan, Byg og Miljø vil fremlægge et forslag til handleplaner
til politisk godkendelse (Teknik- og Miljøudvalget, Økonomiudvalget,
Kommunalbestyrelsen). Derefter sender Plan, Byg og Miljø forslaget i offentlig
høring i mindst 8 uger. Også de endelige handleplaner skal godkendes af udvalg
og kommunalbestyrelse.

**Økonomiske konsekvenser**

Udførelsen af de indsatser der er beskrevet i handleplanerne
forudsættes i vidt omfang at være finansieret af tilskudsmidler under
Landdistriktspuljen (LDP). Tilskudssystemet hører under NaturErhvervstyrelsen.
En mindre andel af indsatserne forudsættes at indgå i kommunernes almindelige
budget til naturpleje.

**Bilag**

|  |  |
| --- | --- |
| Køreplan for 2. handleplanperiode for Natura 2000 områderne | 326-2016-139032 |
| Kort over Natura 2000-områder i Kalundborg Kommune | 326-2012-62331 |